A nagy önbizalommal támadásra küldött osztrák-magyar katonából szeptember végére mindössze fő maradt életben; Conrad 220 kilométert visszavonult és feladta Galíciát. Ennél is sokkal súlyosabb fejlemény volt, hogy a cs. és kir. haderő morálisan megtört a rettenetes és szemlátomást teljesen értelmetlen veszteségek miatt. Amint John Keegan rámutat, egyetlen 1914-es helyi sikert (Limanowa–Lapanownál) leszámítva ezután minden további harctéri sikerüket – Gorlicénél 1915-ben, Caporettónál 1917-ben – a németek támogatásával és irányításával érték el. Egy indokolatlanul optimista, offenzív gondolkodású hadvezér egyetlen nagy támadással súlyos károkat tett a hadseregében.